Document ID: 31998R1593

KOMISSION ASETUS (EY) N:o 1593/98,
annettu 23 päivänä heinäkuuta 1998,
asetuksen (EY) N:o 1764/86 muuttamisesta tomaattijalosteilta tuotantotukijärjestelmässä edellytettyjen vähimmäislaatuvaatimusten osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96 (1), sellaisena kuin se on viimeksi muutettuna asetuksella (EY) N:o 2199/97 (2), ja erityisesti sen 4 artiklan 9 kohdan,
sekä katsoo, että
asetuksen (EY) N:o 2201/96 6 artiklassa säädetään, että vähimmäishinnoilla tuotetut määrät otetaan huomioon jaettaessa kiintiöitä jalostusyrityksen, jäsenvaltioiden ja tuoteryhmien kesken; yhden markkinointivuoden aikana kiintiöiden ulkopuolella vähimmäishinnoin tuotetut määrät otetaan huomioon seuraavan markkinointivuoden kiintiötä vahvistettaessa; sen vuoksi olisi säädettävä, että näistä määristä jalostettuja lopputuotteita koskevat samat vähimmäislaatuvaatimukset kuin tuotantotukeen oikeutetuista kiintiön alaisista määristä jalostettuja tuotteita,
neuvoston asetuksen (EY) N:o 2201/96 soveltamista koskevista yksityiskohtaisista säännöistä hedelmä- ja vihannesjalostealan tuotantotukijärjestelmän osalta 19 päivänä maaliskuuta 1997 annetun komission asetuksen (EY) N:o 504/97 (3), sellaisena kuin se on viimeksi muutettuna asetuksella (EY) N:o 1590/98 (4), 7 artiklan 2 kohdan c alakohdassa säädetään, että vähimmäishinnoilla tuotetut, kiintiöihin kuulumattomat määrät on ilmoitettava jalostussopimuksissa,
tomaattijalosteiden alalta saatu kokemus on osoittanut, että tiettyjä vähimmäislaatuvaatimuksia on tiukennettava tomaattimehun osalta, ja
tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan komission asetus (EY) N:o 1764/86 (5) seuraavasti:
1) Korvataan nimi seuraavasti:
"27 päivänä toukokuuta 1986 annettu komission asetus (EY) N:o 1764/86 tomaattijalosteilta tuotantotukijärjestelmässä edellytetyistä vähimmäislaatuvaatimuksista".
2) Korvataan 1 artikla seuraavasti:
"1 artikla
Tässä asetuksessa vahvistetaan seuraavien tuotteiden osalta vähimmäislaatuvaatimukset, jotka tomaattijalosteiden, sellaisena kuin ne on määritelty komission asetuksen (EY) N:o 504/97 (*) 1 artiklan 2 kohdassa, on täytettävä:
a) asetuksen (EY) N:o 2201/96 2 artiklan 1 kohdassa tarkoitettuun tuotantotukeen oikeutetut kiintiöiden mukaisesti tuotetut tuotteet,
b) kiintiöihin kuulumattomat tomaattijalosteet, jotka on toimitettu asetuksen (EY) N:o 504/97 7 artiklan 2 kohdassa tarkoitettujen jalostussopimusten mukaisesti, ja joiden osalta vähimmäishintaa on noudatettu.
(*) EYVL L 78, 20.3.1997, s. 14"3) Korvataan 2 artiklassa ilmaus "asetuksen (ETY) N:o 1599/84" ilmauksella "asetuksen (EY) N:o 504/97."
4) Korvataan 3 artiklan toisessa luetelmakohdassa ilmaus "asetuksen (ETY) N:o 1599/84 1 artiklassa" ilmauksella "asetuksen (EY) N:o 504/97 1 artiklan 2 kohdassa".
5) Korvataan 8 artiklassa ilmaus "asetuksen (ETY) N:o 1599/84 1 artiklan 2 kohdan n ja o alakohdassa" ilmauksella "asetuksen (EY) N:o 504/97 1 artiklan 2 kohdan k ja l alakohdassa".
6) Korvataan 10 artiklan 3 kohdan a alakohta seuraavasti:
"a) kasveista peräisin olevia vieraita aineita ei havaitse paljaalla silmällä ilman tarkkaa tutkimista. Tietyissä mehu- ja tiivistevalmisteissa saa kuitenkin olla enintään asetuksen (EY) N:o 504/97 1 artiklan 2 kohdan k ja l alakohdassa vahvistetut määrät kuorta ja siemeniä".
7) Lisätään 10 artiklan 4 kohtaan alakohta seuraavasti:
"f) maitohappopitoisuus, joka on enintään 1 prosentti kuiva-aineesta, vähennettynä tomaattimehun tapauksessa lisätty tavallinen suola;"8) Korvataan 11 artiklassa ilmaus "asetuksen (ETY) N:o 1599/84 1 artiklan 2 kohdan m alakohdassa" ilmauksella "asetuksen (EY) N:o 504/97 1 artiklan 2 kohdan j alakohdassa".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä heinäkuuta 1998.

Labels: 3
17
19